Document ID: 32010D0084

KOMISIJOS SPRENDIMAS
2010 m. vasario 9 d.
kuriuo nustatomas naujas tam tikrų medžiagų, kurios turi būti įvertintos pagal Europos Parlamento ir Tarybos direktyvos 98/8/EB 16 straipsnio 2 dalyje nurodytą 10 metų darbo programą, dokumentų pateikimo terminas
(pranešta dokumentu Nr. C(2010) 764)
(Tekstas svarbus EEE)
(2010/84/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalį,
kadangi:
(1)
Komisijos reglamente (EB) Nr. 1451/2007 nustatytas veikliųjų medžiagų, kurias reikėtų įvertinti, kad galbūt būtų galima įtraukti į Direktyvos 98/8/EB (2) I, IA arba IB priedą, sąrašas.
(2)
Tam tikri į tą sąrašą įtrauktų medžiagų ir (arba) produktų tipų deriniai nebuvo įvertinti, nes arba visi dalyviai pasitraukė iš peržiūros programos, arba per Reglamento (EB) Nr. 1451/2007 9 straipsnyje ir 12 straipsnio 3 dalyje nustatytą laikotarpį vertinimo ataskaitą rengianti valstybė narė negavo visų reikiamų dokumentų.
(3)
Todėl, vadovaudamasi Reglamento (EB) Nr. 1451/2007 11 straipsnio 2 dalimi, 12 straipsnio 1 dalimi ir 13 straipsnio 5 dalimi, Komisija apie tai informavo valstybes nares. Ši informacija 2009 sausio 13 d., 2009 m. vasario 11 d. ir 2009 m. kovo 11 d. taip pat buvo paskelbta elektroninėmis priemonėmis.
(4)
Per tris mėnesius nuo tokios informacijos paskelbimo elektroniniu būdu kelios bendrovės pagal Reglamento (EB) Nr. 1451/2007 12 straipsnio 1 dalį išreiškė norą tapti dalyviais, atsakingais už atitinkamas medžiagas ir produktų tipus.
(5)
Todėl pagal to reglamento 12 straipsnio 3 dalies antrą pastraipą turėtų būti nustatytas naujas tų medžiagų ir produktų tipų dokumentų pateikimo terminas.
(6)
Šiame sprendime numatytos priemonės atitinka Biocidinių produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nustatomas naujas priede nurodytų medžiagų ir produktų tipų dokumentų pateikimo terminas - 2011 m. vasario 28 d.
2 straipsnis
Šis sprendimas skirtas valstybėms narėms.
Priimta Briuselyje 2010 m. vasario 9 d.

Labels: 1
0
3
6
12
18